सुंदरकांड से होता है मानव कल्याण : रामकृपा दास
नए साल में समाज की प्रगति का लें संकल्प: कंवर महाराज
भिवानी | राधास्वामी दिनोद के संत कंवर साहेब महाराज ने कहा कि नए साल का आगमन हो रहा है। इसलिए भीतर और बाहर की बुराइयां त्यागने का संकल्प ले। हर किसी के लिए नया साल सुखमय हो ऐसी कामना करें। समाज को बुराई रहित बनाने का संकल्प लें और समाज प्रगति के पथ पर अग्रसर हो इसके लिए निरंतर प्रयास करें।
रविवार को दिनोद आश्रम में संगत को प्रवचन देते हुएकंवर महाराज ने आह्वान किया कि नए साल से नशाखोरी, दहेज प्रथा, कन्या भ्रूण हत्या जैसी बुराइयों को त्याग दें। बेटी बचाओ बेटी पढ़ाओ, पर्यावरण और जल बचाओ का संकल्प ले। उन्होंने युवाओं से आह्वान किया कि युवा ही देश को आगे बढ़ाने में अहम भूमिका निभा सकते हैं इसलिए वे बुराइयों से दूर रहते हुए समाज को अग्रणी बनाने में आगे आएं। उन्होंने सबके लिए कामना की कि नया साल सबके लिए सुखमय हो। संत कंवर महाराज ने कहा कि चाहे कुछ भी हो पर माता पिता और गुरू के सामने झूठ ना बोलें। कर्तव्य का ईमानदारी से निर्वहन करें। वास्तविकता धर्म है झूठ जगत के रिश्ते नाते भी झूठे हैं। प्राणी कर्म का फल भोगता है। अच्छे कर्म किए तो मानव चोला नसीब होगा। कंवर महाराज ने कहा कि मनुष्य को झूठ पाखंड से बचना चाहिए। महाराज ने कहा कि जिस प्रकार अंधेरी गुफा में दीपक जलते ही अंधेरा दूर भाग जाता है उसी प्रकार गुरू के ज्ञान से मानव के ज्ञान के चक्षु खुल जाते हैं। इसलिए गुरू की शरण में जो जाता है समझो उसका बेड़ा पार हो जाता है।
खाखी बाबा मंदिर में सुंदरकांड पाठ के दौरान सजे दरबार में मत्था टेकते महंत रामकृपा दास महाराज।
awa_Deva hin_Deva hin_Deva hin_Deva bho_Deva